NaiveNeuron/SloPal huggingface dataset:
Taraba, Tomáš, poslanec NR SR (2020-06-04):
Pán podpredseda, ďakujem za slovo. Pán Dostál, ja si myslím, že trošku nešťastné, žiaľ, že to meno bolo pustené do éteru, lebo zbytočne sme sa obmedzili teraz, že jedna a druhá strana používa práve meno pána Lipšica ako buď dôvod, prečo zákon prijať, druhá zbytočne ho používa ako nejaký nástroj odmietania. Ja veľmi vítam možnosť verejného vypočutia všetkých kandidátov na konci dňa, táto prax v Spojených štátoch amerických sa týka aj každého jedného ministra, takže ja si dokonca viem predstaviť, že do budúcna by sme to vedeli rozšíriť. Na adresu Daniela Lipšica častokrát proste sa vyťahuje, hej, zrazil nedbanlivostne osobu. To, čo nezaznieva a čo v rámci takej férovosti je potrebné povedať, že Daniel Lipšic bol na druhej strane človek, ktorý na Ústavnom súde obhajoval práva detí na život, a bol by som rád, keby toto zaznelo, pretože to tiež patrí, udialo sa to a patrí to k nemu. Ale to, čo je moja otázka, ak otvoríte možnosť voľby generálneho prokurátora z iných radov ako prokurátorov a argumentujete stavom celkového, personálnym stavom prokurátorov, že či tým nedávate vlastne signál, že dobre, ak tí prokurátori všetci, tých 900 ľudí je v takom zlom stave, že ani jeden jediný z nich nie je schopný byť generálnym prokurátorom, že či zároveň nevysielate signál, že títo jednotliví prokurátori tým pádom by nemali ani vykonávať svoju prácu, pretože ja nevidím už potom rozdiel, že keď je niečo tak zhnité, že ani jeden jediný z nich nie je schopný chrániť ľudí, tak potom prečo tento, títo ľudia by mali mať vôbec toto právo. Potom poďme vystavať... (Prerušenie vystúpenia časomerom.)
Pellegrini, Peter, predseda NR SR (2024-01-25):
S procedurálnym návrhom pán poslanec Grendel.
J. Kvorka, poslanec: (2008-04-08):
Obhajujete tu súkromné média jednostranne. Hovoríte o tom, že súkromné médiá predsa si môžu hovoriť a písať, čo sa im zachce, ako sa im zachce. Pán poslanec, vžite sa do situácie obyčajného človeka, občana tejto Slovenskej republiky, nepozerajte sa teraz na nás, na politikov, ako na ľudí, ktorí máme k tým médiám troška prístup bližší a ktorí môžeme aj určitým spôsobom sa dostať do vyjadrenia či už pozitívneho alebo negatívneho z pohľadu toho, že máme možnosť toto ovplyvniť. Ale vysvetlite mi, čo sa stane s ľuďmi, o ktorých sú informácie, a máme veľa, veľa dôkazov, informácií takých, že jednoducho o týchto ľuďoch je písané to, čo nie je pravda. A to je podstatné, prečo tento zákon je potrebné prijať v podobe takej, v akej je, aj po tých korektúrach, ktoré sa urobili, pretože ten zákon je ozaj solidárny a ten zákon je platný v prvom rade pre občanov tejto republiky. Ďakujem pekne.
Šimečka, Michal, podpredseda NR SR (2023-12-15):
Ďakujem pekne. A s reakciou na faktické pán poslanec Kišš.
Čekovský, Kristián, poslanec NR SR (2022-02-02):
Ďakujem pekne. Pán predseda, dovoľte, aby som vyjadril zdesenie nad tým, čo sa tu práve udialo, a to teda nielen v mojom mene, ale v mene všetkých mladých ľudí prevažne, ktorí sedia na 10 až 15 rokov pre kus marihuany v base, a taktiež pre ich, za ich rodiny, že niekoľko mesiacov čakajú, kým sa plénum dostane k rokovaniu bodu o znížení trestov za držanie marihuany, a nie dekriminalizácii, o ktorej bola na uplynulých schôdzach pri iných poslaneckých návrhoch, čiže ja absolútne nesúhlasím s rozhodnutím, že ide o... že ide o ten istý poslanecký návrh, no, a preto dovoľte, aby som vás požiadal, teda podať námietku voči vášmu rozhodnutiu vypustiť bod č. 869 z rokovania programu tejto schôdze, to znamená návrh na zmenu Trestného zákona, a žiadam, aby o tom rozhodol ústavnoprávny výbor, či sa jedná o... (Prerušenie vystúpenia časomerom.)
Glváč, Martin, podpredseda NR SR (2017-10-12):
Ďakujem. Ďalšiu otázku na ministerku pôdohospodárstva a rozvoja vidieka Gabrielu Matečnú adresoval pán poslanec Fecko a znie: „Koľko záhradkových osád v Slovenskej republike ešte nie je ukončených podľa zákona č. 64/1997 Z. z., kde a v čom sú najväčšie problémy v danom konaní? Kedy predpokladáte celkové ukončenie?“ Nech sa páči.
P. Paška, predseda NR SR: (2009-11-05):
(Hlasovanie.) 83 prítomných, 77 za, 1 sa zdržal, 5 nehlasovali. Tieto body sme schválili.
Glváč, Martin, podpredseda NR SR (2018-02-07):
Ďakujem. Pán spravodajca? Nie, prerušujem rokovanie o tomto bode programu. A prerušujem aj rokovanie schôdze do štrnástej hodiny a budeme pokračovať návrhom poslancov Podmanického, Glváča, Petráka, ktorým sa mení a dopĺňa zákon 5/2004 o službách zamestnanosti. Dobrú chuť, pekný deň. (Prerušenie rokovania o 12.01 hodine.) (Pokračovanie rokovania o 14.00 hodine.)
Matovič, Igor, poslanec NR SR (2023-10-25):
Sľubujem. (Potlesk.)
Kollár, Boris, predseda NR SR (2020-09-22):
Vážené pani poslankyne, vážení páni poslanci, pokračujeme v prerušenom rokovaní hlasovaním. Dávam slovo poverenému členovi výboru pre financie a rozpočet poslancovi Milanovi Kuriakovi, aby uviedol hlasovanie o návrhu uznesenia Národnej rady k Správe o stave a vývoji finančného trhu za rok 2019 (tlač 150). Nech sa páči, pán poslanec, máte slovo. (Hlasovanie o Správe o stave a vývoji finančného trhu za rok 2019 , tlač 150.)
Klus, Martin, podpredseda NR SR (2019-10-25):
Ďakujem. Dve faktické poznámky. Pán poslanec Bastrnák.
Danko, Andrej, predseda NR SR (2019-11-26):
Vážené panie poslankyne, vážení páni poslanci, prebehlo poslanecké grémium, bolo konštatované vzájomne, že nedochádza k porušeniu rokovacieho poriadku pri procedurálnom návrhu, ktorý predložil poslanec Fico. Následne bola vznesená požiadavka, aby takáto, takáto, takýto procedurálny návrh bol zvážený. Nedošlo k dohode poslaneckého grémia, takže pokračujeme v rokovaní Národnej rady Slovenskej republiky a pristúpime k hlasovaniu.
M. Číž, podpredseda NR SR: (2007-09-04):
Slovo má pán poslanec Lipšic.
Laššáková, Jana, podpredsedníčka NR SR (2012-11-29):
S reakciou na faktické poznámky pán poslanec Brocka. Nech sa páči.
Kočiš, Eduard, poslanec NR SR (2022-02-22):
Veľmi pekne ďakujem za slovo, pán predsedajúci. Pani kolegyňa Saková, naozaj veľmi pekne ďakujem za príspevok k tejto debate, hoci ten, ktorý by si ho mal vypočuť, prítomný v sále nie je, ale snáď mu to jeho kolegovia pripomenú, že poukázateľne a preukázateľne ste iba argumentačnými faktami chceli uviesť to, v čom všetkom má prsty pán Roman Mikulec a ktorý tu už skoro dva roky úspešne riadi organizovanú skupinu, úspešne riadi vyšetrovacie tímy, úspešne riadi elitných vyšetrovateľov a systematicky na príkaz či už Igora Matoviča, alebo Daniela Lipšica ide jednoducho po krku všetkým pre nich nepohodlným nielen politikom, ale aj jednoduchým ľuďom. Ak opozícia poukazuje na to, že legálne odposluchy, ktoré boli naozaj schválené súdom, sú niečo obludné, niečo nehorázne a niečo naozaj neúnosné a z pohľadu profesionálnych vyšetrovateľov, podotýkam profesionálnych elitných vyšetrovateľov na NAKA, sú tieto odposluchy zosmiešňované aj samotnými poslancami v Národnej rade, ktorí o nich tvrdia, že takéto neformálne debaty sa dejú bežne, tak ja sa chcem spýtať, vážené kolegyne, vážení kolegovia z koaličných lavíc, kedy ste naposledy počuli takéto neformálne debaty elitných vyšetrovateľov počas výkonu práce. Ja si myslím, že toto ste mohli počuť iba teraz, a ja sa naozaj hanbím, že elitný vyšetrovateľ Čurilla pochádza z rovnakého mesta ako ja. Jednoducho tento pán nemá štipku chrbtovej kosti na sebe.
Heger, Eduard, predseda vlády SR (2022-04-28):
Prajem vám pekný deň, dovidenia.
B. Bugár, podpredseda NR SR: (2003-11-11):
M. Maxon, poslanec: Ďakujem pekne. Pani spravodajkyňa, pani poslankyňa, o mnohých týchto veciach, ktoré som ja teda prezentoval pri zelenej správe, sme spoločne diskutovali vo výbore pre pôdohospodárstvo, ale za tými hrubými číselnými konštatovaniami si stojím. Ak vy konštatujete, že súčasne slovenské poľnohospodárstvo má jeden z najnižších nákladov na jeden hektár poľnohospodárskej pôdy, resp. intenzívne využívanej ornej pôde, tak môže to byť v istých porovnaniach pravda. Ale, dovoľte mi uviesť pre mňa ešte jednu mimoriadne dôležitú skutočnosť. Maďarskí poľnohospodári od 1. 5. 2004 budú mať približne o 2000 Sk viac na hektár poľnohospodárskej pôdy ako slovenskí poľnohospodári. Prečo túto skutočnosť uvádzam? Pretože pôdno-klimatické podmienky Maďarskej republiky sú absolútne nezrovnateľné s pôdno-klimatickými podmienkami Slovenskej republiky. Maďarský poľnohospodár má objektívne šancu dosiahnuť podstatne nižšie náklady na jeden hektár pri dosahovaní optimálnej produkcie ako slovenský poľnohospodár na hektár. Určite viete veľmi dobre prečo. Slovenské pôdno-klimatické podmienky sa zďaleka nedajú porovnať s podmienkami maďarských farmárov. Slováci sú na tom z objektívnych dôvodov horšie a podľa tých prepočtov budú mať o 2000 Sk menej ako maďarskí farmári. To nie je... (Prerušenie rečníka predsedajúcim.)
P. Hrušovský, predseda NR SR: (2003-10-21):
(Hlasovanie.) 144 prítomných, 121 za, 2 proti, 21 sa zdržalo. Návrh sme schválili. Ďakujem pánovi poslancovi Brockovi a prosím pána poslanca Hamarčáka, aby z poverenia výboru uvádzal hlasovania k vládnemu návrhu zákona o správe daní a poplatkov a o zmenách v sústave územných finančných orgánov. Nech sa páči, pán poslanec Hamarčák. I. Hamarčák, poslanec: Ďakujem za slovo, pán predseda. Vo všeobecnej rozprave vystúpil pán poslanec Maxon s doplňujúcim návrhom, ktorý prednesiem. Odporúčam, aby Národná rada Slovenskej republiky sa podľa § 71 ods. 3 rokovacieho poriadku uzniesla na tom, že odporučí tento návrh prerokovať v druhom čítaní. Prosím, dajte o mojom návrhu hlasovať.
Grendel, Gábor, podpredseda NR SR (2022-06-16):
Ďakujeme za informáciu. Prosím, pán predseda vlády, aby ste v limite pätnásť minút odpovedali na otázky adresované predsedovi vlády. Prvá otázka je od pána poslanca Petra Libu a znie: „Vážený pán premiér, košická Univerzitná nemocnica Louisa Pasteura“ vám pripravený projekt, pardon, „má pripravený projekt na rozšírenie nemocnice, s ktorým sa chce uchádzať o podporu z Plánu obnovy a odolnosti Slovenskej republiky. V akom štádiu je schvaľovanie tohto projektu? Existujú informácie, že projekt nemusí byť vybraný napriek tomu, že má pozitívne hodnotenie od Národnej implementačnej a koordinačnej autority.“
Hrnčiar, Andrej, podpredseda NR SR (2016-10-26):
Poslankyňa Remišová.
M. Hort, podpredseda NR SR: (2008-07-02):
Pán minister, musíme dokončiť faktické poznámky a potom. Pán minister, musíte počkať, lebo ukončíme faktické poznámky reakciou pána Hrušovského a potom. Nie, pán minister, to máte zle vysvetlené. Nech sa páči, pán poslanec Hrušovský bude reagovať a potom do rozpravy sa prihlásil pán minister. Nech sa páči.
A. Belousovová, podpredsedníčka NR SR: (2007-05-15):
Pán poslanec Pado, chcete reagovať na faktické poznámky? Nech sa páči.
Štefanec, Ivan, poslanec NR SR (2012-05-10):
Ďakujem pekne, pani podpredsedníčka. Pán poslanec Muňko, vy hovoríte stále, že druhý pilier je fikcia. Nuž, jeden a pol milióna ľudí o tom rozhodne nie je presvedčených, jeden a pol milióna ľudí, ktorí si sporia na svojich účtoch na svoje dôchodky vďaka druhému pilieru. Vy ste hovorili o tom, že tieto zdroje idú do správcovských spoločností, ani to, samozrejme, nie je pravda, idú na osobné účty ľudí. Hovorili ste napríklad, že DSS nie sú pod kontrolou, dokonca pod žiadnou kontrolou, samozrejme, že to nie je pravda. DSS sú pod dennou kontrolou regulátora, ktorým je Národná banka Slovenska, a tak ďalej a tak ďalej. Mohol by som pokračovať takmer v desiatke nepravdivých výrokov a útokov na druhý pilier. Čo ma ale najviac fascinuje, je váš pohľad na to, kto by mal patriť do druhého piliera, kto by nemal. Fascinuje ma tá vaša bohorovnosť, s akou vy sa správate k ľuďom v tom, že vy chcete za nich rozhodovať, ako sa majú správať. Prosím vás, nechajte toto rozhodovanie už na ľudí! Ľudia sú slobodné bytosti a už viackrát vám dokázali, že nenaletia na vaše výmysly. Vaša prvá vláda už dvakrát otvorila druhý pilier a ľudia svojím správaním jednoznačne dokázali, že čo si myslia. Zostali v druhom pilieri. A ja som si istý, že sa tak budú správať i naďalej. Nechajte teda na ľudí ich zodpovedné slobodné rozhodovanie a nechajte ich sporiť na vlastné dôchodky, pretože vy, bohužiaľ, nemáte žiadne riešenie. V jedinom, v čom s vami súhlasím, je vaša kritika Orbánovho znárodnenia druhého piliera. Nuž ale upozorňujem vás, že útoky na druhý pilier pripravuje vaša vláda.
Dostál, Ondrej, poslanec NR SR (2018-10-18):
Pán poslanec Faič, neviem, ako k tomu mohlo prísť, ale zrejme ste si ma s niekým pomýlili, lebo ja som naozaj nebol poslancom v období rokov 1998 až 2002, teda za prvej Dzurindovej vlády, ani jeden deň, čiže tam je to zrejme nejaký omyl, spomienkový optimizmus alebo neviem čo. No a argument, že aj vtedy sa cez poslancov predkladali návrhy, ktoré mohli ísť cez ministerstvá, no tak iste, to je, bohužiaľ, taká neblahá prax, ktorá sa opakuje bez ohľadu na vládu, že sa tie pravidlá, ktoré sú stanovené a ktoré nie sú samoúčelné, porušujú alebo obchádzajú, že sa dáva skrátené legislatívne konanie v prípadoch, keď nie je potrebné skrátené legislatívne konanie, že sa skracujú lehoty, keď nie je dôvod ich skracovať, že sa k návrhom zákonov robia prílepky, teda že sa novelizujú úplne iné zákony, ktoré nemajú s predmetom, ktorý je, ktorý sa týka toho pôvodného návrhu, nič spoločné. A áno, určite sa to dialo za prvej Dzurindovej vlády, dialo sa to, dialo sa to aj za obdobia vlády Ivety Radičovej, keď som bol ja poslancom, len vieme, že je to zlé, a teda treba upozorňovať na to, že keď sa robia veci, ktoré nie sú v súlade s pravidlami, že by sa robiť nemali. Je to asi úloha najmä opozičných poslancov a tým, že na to budeme upozorňovať, tak je predpoklad, že časom takýchto porušení alebo obchádzaní štandardného legislatívneho procesu bude menej a menej. Možno už len z toho dôvodu, že keď niekomu niečo vyčítate, tak potom by ste sa mali hanbiť, keď budete robiť to isté, keď budete vy vo väčšine, no.
Antal, Peter, poslanec NR SR (2017-06-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, pre pôdohospodárstvo a životné prostredie a Výboru Národnej rady pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 31. augusta 2017 a v gestorskom výbore do 5. septembra 2017.
Blaha, Ľuboš, podpredseda NR SR (2024-06-21):
Pani poslankyňa Zuzana Števulová.
Paška, Pavol, predseda NR SR (2012-08-09):
Ďakujem, pán poslanec. Pán poslanec Mihál sa hlási s faktickou poznámkou, nech sa páči. Končím možnosť sa prihlásiť s faktickou.
Klus, Martin, podpredseda NR SR (2019-11-28):
Ďakujem pekne. Pani ministerka, pán poslanec nemá záujem o doplňujúcu otázku. Takže poďme ďalej. Ďalšiu otázku položila pani poslankyňa Remišová pani ministerke vnútra Slovenskej republiky Denise Sakovej. „Vážená pani ministerka, Najvyšší kontrolný úrad nedávno zverejnil, že ministerstvo vnútra protizákonne predávalo štátne služobné byty policajným funkcionárom, navyše hlboko pod cenu. Byt v Bratislave v hodnote viac ako stotisíc eur sa predal za osemtisíc eur, trojizbový byt v Martine za 339 eur. Podobných transakcií boli desiatky. Byty získali väčšinou dlhoroční a zabezpečení policajní dôstojníci. Ako chcete občanom, ktorí celý život splácajú vysoké hypotéky, vysvetliť toto konanie? Ako to chcete vysvetliť radovým policajtom a ich rodinám, ktorí skutočne potrebujú služobné nájomné byty?“ Nech sa páči, pani ministerka.
Paška, Pavol, predseda NR SR (2014-05-14):
(Hlasovanie.) 129 prítomných, 50 za, 72 proti, 4 sa zdržali, 3 nehlasovali. Návrh sme neschválili.
Ľ. Vážny, poslanec: (2005-12-13):
Pán predsedajúci, dajte, prosím, hlasovať o návrhu uznesenia prijatom v ústavnoprávnom výbore, ktorým tento výbor odporúča vrátiť návrh na dopracovanie navrhovateľovi.
Ďuriš Nicholsonová, Lucia, podpredsedníčka NR SR (2018-09-20):
Jedna faktická poznámka na vaše vystúpenie. Končím, končím možnosť prihlásiť sa s faktickou. Pán poslanec Pčolinský.
Hrušovský, Pavol, podpredseda NR SR (2011-03-24):
Hlasujeme, páni poslanci, o návrhu pána poslanca Kolesíka. (Hlasovanie.) 143 prítomných, 63 za, 62 proti, 16 sa zdržalo, 2 nehlasovali. Návrh pána poslanca Kolesíka sme neschválili. Prosím o ďalší návrh.
Nagy, József, poslanec NR SR (2012-09-26):
Ďakujem pekne. Vážení páni kolegovia, vážené pani kolegyne, ja s predrečníkom súhlasím a súhlasím aj s predkladateľkou. A súhlasím aj s pánom ministrom. A teším sa, že sa nájde podpora, predpokladáme, dúfajme, pre takýto návrh. Ja deti mám štyri doma. Takže ja presne viem, prečo u nás televízia skoro nikdy nie je zapnutá. Po dnešnej debate o neliberalizácii pohybu ľudí v lesoch alebo cyklistov v lesoch pevne verím, že aj vládna strana sa postaví za reguláciu toho bohumilého kroku, ktorý sa tu predkladá, a prinútime ten súkromný sektor k tomu, aby kultúrne vysielal veci, ktoré sú verejne prístupné. Chcel by som ešte pripomenúť, že v počítačoch sa dá nastaviť určitá úroveň ochrany pred znázornením násilia a sexuálneho obsahu a tak ďalej, takisto v káblových sieťach platených je možné nastaviť rôzne úrovne, alebo detské zámky, alebo aj automaticky naskakujú pri rôznych programoch, teda zakódované obsahy. A neviem, prečo by sa vo voľne vysielaných programoch nemohlo toto zákonom zabezpečiť. Ja verím tomu, že aj súkromní vysielatelia budú mať na tom záujem, lebo vlastne prestane sa súperiť a sa predbiehať v tom, kto vie väčší vulgarizmus ukázať a takto lacno upútať svojich divákov ku obrazovkám. Ďakujem pekne.
Viskupič, Jozef, poslanec NR SR (2013-03-27):
Ďakujem. Pre účely spravodajcu z hľadiska zhrnutia povedaného myslím si, že, a chcem veriť tomu, že sa jedná o úprimnú snahu. A keďže tiež si myslím, že politika nie je marketing, tak by som chcel veriť tomu, že nechce predkladateľ nejakým spôsobom účelovo napriamiť pozornosť na to, že čo bolo, bolo, teraz, keď som poslancom a chcem nejakým spôsobom zasiahnuť tam, kde nejaké pravidlo už nastavené je a neiniciovať vlastne to, že to pravidlo má byť do dôsledku naplnené. Zavádzanie iných pravidiel možno tomu pomôže, možno tomu, a tomu chcem veriť, že ten symbolický odkaz, že tu je problém, a keďže na neho nemôžem nijako inak upozorniť, predkladám nejakú zmenu zákona, ktorá takisto by bola kontrolovaná Radou pre vysielanie a retransmisiu. A či by tam bolo stanovené 22 hodín, alebo 24 hodín, a ak by to ten vysielateľ, tak ako teraz porušením zákona, to nejakým spôsobom zaradil, tak zase by sme boli len odkázaní na regulačný orgán, ktorý v tomto prípade je Rada pre vysielanie retransmisiu. Čiže rozumiem tej snahe, navyše ten občianskoaktivistický postoj, ktorý, už niekoľkokrát som ja o ňom počul, že za predchádzajúcich vlád tu prišlo priamo k protestu, aby sa alkohol v programovej službe v marketingových alebo v reklamných blokoch nenachádzal. Rozumiem, nastavenie tých parametrov môže byť rôzne. Ale ak predkladaná novela slúžila k tomu, že upozorní na ten problém, že v programových celkoch, s ktorými môžu prísť do kontaktu deti, sa nachádza priamo reklama na tvrdý alkohol, je nedobrým stavom, tak ja tú iniciatívu, ako som povedal, vítam. V rozprave teda vystúpil iba sám navrhovateľ a na faktické poznámky reagoval, ako reagoval. Ďakujem.
Hrnčiar, Andrej, doterajší podpredseda NR SR (2020-03-20):
Pán poslanec Ján Herák.
P. Hrušovský, podpredseda NR SR: (2001-12-13):
J. Gajdoš, poslanec: Ďakujem za slovo, pán predsedajúci. Aj ja som zhrozený tým, čo sa dnes v tomto parlamente odohralo. Bezprecedentný krok, ktorým Dzurindova vláda povýšila korupciu na akt štátnej politiky, nemá vo svete obdobu. Už raz sa v tomto parlamente odohral akt schvaľovania tzv. kominárskych kníh, ktorým ste totálne paralyzovali spoločnosť. A teraz je to ďalší krok, ktorým preukazujete svoju neschopnosť uplatňovať priamu politiku vlády, ale cestou korupcie poslancov si zabezpečujete posledný rok svojho vládnutia. Miliarda korún sa dala rozdeliť iným spôsobom, cieľavedome, systémovo. Dali sa tieto peniaze použiť na oddlženie zdravotníctva, školstva. Vy ste ich použili na presadzovanie lobistických záujmov istých skupín, pretože za každou touto položkou existuje firma, firmička, ktorá bude tieto peniažky zhodnocovať. Česť výnimkám, samozrejme, sú aj racionálne návrhy, ktoré usmerňujú peniaze tam, kde sú potrebné, ale je to len drobná časť týchto prostriedkov, ktoré ste takýmto nehoráznym spôsobom nechali rozdeliť. A je ešte otázka, či skutočne budete vedieť a hlavne, pani ministerka, potom rozpísať tieto prostriedky do konkrétnych položiek, pretože chaos, zmätok vo vlastných návrhoch nasvedčuje o tom, že sa tak nestane. Márne sú tie veľké slová malého Dzurindu o tom, ako vláda bojuje proti korupcii, keď ju vláda povýšila na zákon v tomto parlamente.
M. Lukša, poslanec: (2007-10-16):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku. A podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
Benčík, Ján, poslanec NR SR (2022-12-06):
Ďakujem pekne kolegovi Ondrovi Dostálovi, ako aj ďalším, ktorí teda tuná naozaj precízne zhrnuli dôvody, pre ktoré by pán Žilinka nemal zastávať úrad generálneho prokurátora. A doplním takú už jednu len akoby čerešničku na torte, keď pán generálny prokurátor, ktorý by mal byť garantom dodržiavania zákonnosti v štádiách na tých najvyšších miestach, si dá na sociálnu sieť, a nie na nejaký svoj osobný profil, do toho by ma nič nebolo, ale na profil s názvom Maroš Žilinka, generálny prokurátor Slovenskej republiky, v statuse sa pochváli stretnutím s nemenovým bývalým exprezidentom a stretnutie s ním označuje za mimoriadne obohacujúce. Ide o stretnutie s človekom, ktorého rozhodnutia v najvyššej funkcii označil Ústavný súd za protiústavné. Obidve boli mimoriadne kontroverzné. V prvom prípade išlo o zbavenie mandátu poslanca proti jeho vôli a v druhom prípade o nevymenovanie právoplatne zvoleného generálneho prokurátora do jeho funkcie.
Sulík, Richard, poslanec NR SR (2023-02-02):
Chcem sa spýtať plénum, či by som so všeobecným súhlasom mohol dostať ešte jednu minútu času. (Súhlasná reakcia pléna.)
Sulík, Richard, predseda NR SR (2011-06-28):
S faktickými poznámkami sa prihlásili piati poslanci. Uzatváram možnosť sa prihlásiť s faktickou poznámkou. Pán poslanec Číž, máte slovo.
Počiatek, Ján, minister dopravy, výstavby a regionálneho rozvoja SR (2013-05-14):
Ďakujem za slovo. Vážený pán predsedajúci, vážené dámy, vážení páni, dovoľte mi, aby som uviedol v druhom čítaní návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní. Jeho vypracovanie súvisí jednak so snahou zefektívniť priamu podporu bývania, ako aj s úpravami, ktoré sú vyvolané aplikáciou zákona v praxi. Navrhuje sa zúženie rozsahu podporovaných systémových porúch, a to len na tie, ktoré ohrozujú bezpečnosť užívania bytových domov. Súčasne sa však navrhuje, aby celý komplex systémových porúch bol podporený zvýhodneným úverom zo Štátneho fondu rozvoja bývania. Ďalej sa navrhuje zjednodušenie mechanizmu úpravy súm oprávnených nákladov a dotácie. Zákon bude stanovovať len limity dotácií, podrobnosti upraví nariadenie vlády. To umožní pružnejšie reagovať na ekonomický vývoj. Navrhujú sa aj úpravy vo výške dotácií na obstarávanie nájomných bytov. Pri bytoch bežného štandardu sa zvyšuje dotačný podiel financovania maximálne do 40 % opravených nákladov. Tento podiel je ešte možné zvýšiť o ďalších 5 % pri navrhnutí stavby s lepšími tepelnoizolačnými parametrami, ako sú normované hodnoty. Ďalšou významnou zmenou je možnosť poskytnutia dotácie aj na základe zmluvy o budúcej kúpnej zmluve v prípade, že obec obstaráva nájomné byty kúpou. Všetky tieto navrhované zmeny majú vytvoriť lepšie podmienky pre obstarávanie nájomných bytov pre riešenie sociálneho bývania. Ďakujem za slovo, skončil som.
P. Hrušovský, podpredseda NR SR: (2001-11-29):
M. Mesiarik, poslanec: Druhú pripomienku mám k výške valorizácie. Nie som presvedčený, pán minister, že to, čo ste povedali, kopíruje alebo korešponduje s tým zákonom o valorizácii dôchodkov, ktorý sa týka ostatných občanov, že je to celkom tak. Ak dáme do priemeru čísla, myslím si, že tu sa navrhuje trošku iný variant. Je to, zjednoduším to, trošku menej, ale nie som proti. Budem súhlasiť s týmto návrhom. Len upozorňujem na to, že aj tu je problém, keď to nerobíme súčasne, potom sa tie nožnice trochu rozchádzajú, i keď nechcem porovnávať dôchodky, výsluhové dôchodky a ďalšie dôchodky vojakov k občanom. Pretože o tom by sa dalo hodne polemizovať, pokiaľ ide o výšku. Ďakujem pekne.
Dostál, Ondrej, poslanec NR SR (2017-12-12):
Pán poslanec Žarnay, ďakujem za podporu návrhu zákona. Ako ste povedali, viaceré z tých vecí, ktoré sú obsiahnuté v návrhu novely, nie sú nové, už dokonca v tomto volebnom období boli prerokovávané na pôde tohto parlamentu, či už z iniciatívy vás, alebo poslancov z klubu OĽANO, a teda to len dokumentuje, že nie je to vycucané z prsta, nie je to niečo, čo sadne si nejaká skupinka analytikov a teraz si vymyslí, že no čo by sme v tom zákone zmenili, čo by sa tam ešte dalo vyšperkovať. Drvivá väčšina tých bodov reaguje na reálne problémy z praxe, my sa ich snažíme riešiť. Je mi teda jasné, že takáto rozsiahla novela zákona o obecnom zriadení predložená skupinou opozičných poslancov nemá veľké šance prejsť, ale však treba sa pripravovať aj na iné časy a je dobré mať spísané veci, ktoré by sa v zákone o obecnom zriadení mali zmeniť, raz tu budeme mať inú parlamentnú väčšinu a potom to bude stačiť vytiahnuť zo šuplíka a dať to pripomienkovať nielen nejakej skupinke nám blízkych ľudí, ako to, ako to urobila táto vláda a toto ministerstvo vnútra, ale dať to na širokú diskusiu a potom to schváliť.
Zmajkovičová, Renáta, podpredsedníčka NR SR (2014-02-13):
Faktické poznámky na vystúpenie pána poslanca nie sú. Uzatváram možnosť prihlásiť sa. Ďalší v rozprave vystúpi pán poslanec Kaník. Nech sa páči.
B. Bačík, poslanec: (2009-04-23):
Pán minister, veľmi pekne ďakujem za vašu odpoveď. Pevne verím, že ten program, ktorý realizovalo ministerstvo hospodárstva, veľmi ocenia všetky domácnosti na území Slovenskej republiky. A tá moja doplňujúca otázka bola tá, kde sa tí občania dostanú k týmto informáciám, resp. kde môžu svoje žiadosti adresovať. Ešte raz pekne ďakujem.
Kočiš, Eduard, poslanec NR SR (2022-09-28):
Veľmi pekne ďakujem za slovo, pán predsedajúci. Celé Slovensko naozaj čaká iba na jedno jediné, že tento človek, ktorý zbabelo ušiel z rokovacej sály a zobral celé to svoje OĽANO stádo za tieto dvere, jednoducho tento človek bude, pevne verím, 76 príčetných poslancov v pléne Národnej rady Slovenskej republiky, či už zajtra alebo pozajtra odvolaný. Igor, utri si slzy, Sulíkovi fotku vráť a ideme ďalej sa zabávať na tvojich psychopatických výlevoch, ktoré sú teraz, ktorých si tu teraz jednoducho predviedol. Toto bolo niečo choré. Človek, ktorý dokáže akurát nakydať na svojho bývalého koaličného partnera, s ktorým jednoducho vládol 2,5 roka, zrazu sa bude predstavovať a prezentovať ako martýr, ktorému celé Slovensko ubližuje, nikto ho nechápe, nikto mu nerozumie. Tento človek jednoducho dokáže jediné – nakvákať, nabrýzgať, nadrístať a odísť. Prejav tohto blázna je naozaj veľmi výživný materiál pre prokuratúru. V priamom prenose jednoducho tu okydával SaS-ku a prokuratúra musí sama konať, lebo pretože tu poukazoval na samé podvody, zneužívanie právomoci verejného činiteľa na spreneveru a na ďalšie porušovania zákonov. Jednoducho toto bola korupcia alebo odprezentovanie korupcie v priamom prenose. Čiže nielen na seba a na členov SaS, ale označil ho za zločineckú organizáciu, celú túto vládnu koalíciu... alebo, pardon, už bývalú celú vládnu koalíciu. Toto je jednoducho choré, čo tento človek predvádza. S jediným, čo sa dá akurát súhlasiť, to je, že ten progresívno-liberálny fašizmus, na ktorý tuná upozorňoval, to je naozaj tak. Čiže, Igor, gratulujeme, dokázal si jedno a jediné, poštvať možného ďalšieho svojho partnera, ktorý by sa chcel vrátiť s tebou do vlády. Jednoducho keď už toto by SaS-ka urobila, tak zbohom Slovensko, zbohom republika.
Heger, Eduard, poslanec NR SR (2016-12-06):
Ďakujem. Ja trošku nadviažem na pána Grendela. Ja si tiež vážim vaše slová, aj to, že ste vyjadrili vlastne vašu vôľu zrušiť tieto amnestie. A na druhej strane vy práve prinášate deklaráciu, ktorá – aj počujeme, aj vidíme a aj sama si to asi uvedomujete -, že naozaj je nedostatočná, že proste tak, ako povedal aj kolega Poliačik, že je to len nejaký polkrok, ktorý nám môže spôsobiť také alibi na to, že už ten druhý polkrok neurobíme. A taktiež hovoríte, že tu nie je ústavná väčšina na to, aby tie amnestie boli zrušené, čím nám vlastne hovoríte, že práve koalícia, ktorej vy ste súčasťou, kde vy ste ministerka spravodlivosti, kde vy ste nositeľ spravodlivosti, vy ste pre ľudí práve tá postava, ktorá reprezentuje tú spravodlivosť, tak k vám vzhliadajú a máte určité renomé, tak vlastne hovoríte o tom, že no na jednej strane vy ste za to, na druhej strane akoby ste deklarovali, že aj vaša pozícia je v tomto prípade bezzubá. A myslím si, že toto je, toto je nedostatočné, že ak ste v pozícii ministerky, vy máte predsa právo, a ak aj to je vo vašom, ako ste vyjadrili, že vlastne ste za to zrušenie, tak môžete vyvíjať ten tlak, aby sme sa neuspokojili. Však tak počkajme a dopracujme, tlačte na svojich koaličných kolegov na to, aby tá deklarácia bola naozaj plnohodnotná, aby nasledovali aj tie kroky, o ktorých tu hovoríme a práve o tom zrušení, pretože my tu ústavnú väčšinu doplníme veľmi ľahko. To už sme tu deklarovali. Čiže otázka je, že ako koalícia teda sa stavia k tomuto. Lebo to je naozaj, až by som nazval, pokrytecké. Niečo deklarujeme, ale v skutočnosti zrušiť to nechceme. Ďakujem.
Remišová, Veronika, poslankyňa NR SR (2016-06-21):
Ďakujem veľmi pekne. Cieľom tohto návrhu zákona je zmena infozákona, ktorá by mala viesť k väčšej transparentnosti a k väčšej dôslednosti zverejňovaných informácií. Ak dovolíte, tak poviem viac následne v rozprave. Ďakujem.
Glváč, Martin, podpredseda NR SR (2016-06-17):
Reagovať, pán poslanec? Nech sa páči.
Šimečka, Michal, podpredseda NR SR (2024-09-13):
Ďakujem. Pán poslanec Krúpa s reakciou na faktické.
Grendel, Gábor, podpredseda NR SR (2023-06-27):
Pán poslanec Svrček s faktickou poznámkou.
Pellegrini, Peter, predseda NR SR (2015-05-06):
Pán poslanec, musíte sa dohodnúť s predsedami jednotlivých výborov, na aký dátum a termín zvolávajú svoje výbory. Pán poslanec Madej, pán predseda výboru.
Matovič, Igor, poslanec NR SR (2018-05-24):
Martin, myslím, že veľmi dobre si vystihol problém farmárov pod správou strany, ktorá sa nazýva Slovenská národná strana, že sme sa vlastne dostali do čias, keď ťa citujem, „dostali sme sa do čias kolonizácie Ameriky, prídem, vykolíkujem a dotácie sú moje“. V jednej vete vystihnutá podstata. Áno, toto dovoľuje pani ministerka Matečná, ktorá, myslím, že teraz by tu mala sedieť a mala by sa pozerať opozičným poslancom do očí a mala by počúvať ich slová, lebo vláda sa zodpovedá parlamentu a vládna moc sa zodpovedá opozičným poslancom. My tu zastupujeme ľudí, ktorí sú dotknutí tým, ako vy Slovensko spravujete, ktorí sú dotknutí tým, že si zasejú, ale potom príde vagabund, zbije farmára a sám si tú úrodu z poľa zoberie. Pani ministerka, aj keď sa skovávate, počká vás to a dnes všetci na Slovensku vieme, že sa správate nie ako dobrý hospodár, nie ten, ktorý pomáha malým farmárom, aby mohli dopestovať pre nás plodiny, ktoré nás živia, ale správate sa ako burina v záhrade, správate sa kúkoľ na poli, správate sa ako škodná v lese a mali by sme na vás použiť presne také isté prostriedky ako na týchto votrelcov či v záhrade, v poli alebo v lese. Našou zbraňou ako opozičných poslancov je zvolať takúto schôdzu, keď sama nemáte to svedomie a neodstúpite, a upozorňovať na vaše prešľapy. Áno, je nás menšina, ale pravda je na našej strane. Nijako sa nedá vysvetliť to, že napríklad pánovi Sýkorovi ste vydali reštitučné nároky na 650-tisíc metrov štvorcových tuná hneď za obchvatom v Ivanke pri Dunaji. Áno, on to kúpil de facto za 500-tisíc eur a tie pozemky dnes majú hodnotu 30 mil... (Prerušenie vystúpenia časomerom.)
Paška, Pavol, predseda NR SR (2012-06-28):
(Hlasovanie.) 141 prítomných, 118 bolo za, 15 proti, 7 sa zdržalo, 1 nehlasoval. Tieto body zo spoločnej správy sme schválili.
Grendel, Gábor, podpredseda NR SR (2020-07-24):
Ďakujem pekne, budem stručný. Pán poslanec Blaha, ja o koze, vy o voze. Ako prepáčte, vy hovoríte o diplomovke a ja o návrhu na zvolanie tejto schôdze, v ktorom ste mimochodom tú diplomovku, čo nazývate zločinom, odbili pol vetou. Tak to neviem, ako je principiálne. Pán poslanec Jarjabek, budem vás parafrázovať, to, čo ste povedali vy, tak ja to otočím asi takto. Ten, kto kryje chrbát Ficovi, sám Ficom je. A, pán poslanec Kéry, myslím si, že to porušovanie rokovacieho poriadku nie je, pretože ste v tom, v tej úžasnej novele rokovacieho poriadku zakázali jesť v rokovacej sále, ale nie podávať, resp. piť nápoje, to asi viete. A keď nás kritizujete za farizejstvo, vy ste aký výrok povedali v čase, keď Andrej Danko sa zodpovedal za svoj plagiát? Prezrel som všetky možné monitoringy, médiá, archívy a od vás som na túto tému nenašiel nič.
Suja, Miroslav, poslanec NR SR (2021-05-03):
Ďakujem za slovo. Pán minister, nechcem vás uraziť, ak ste dyslektik, ale ak nie ste, skúste si to nabudúce aspoň prečítať, lebo ste sa strácali. Zbytočne ste tam koktali. Ja si myslím, že možno niekedy menej povedať ako viac je lepšie. Chcem vás pochváliť na začiatku za veci, ktoré sa mi páčili, z vášho prejavu. Technika pre hasičov, áno. Oprava budov Hasičského zboru, samozrejme, že, áno, bolo to strašné, ako koľkokrát bývali. Výbava polície, ktorá zasahuje na uliciach, ktorá robí každodenne svoju prácu na ulici medzi ľuďmi, samozrejme, tu nemáme čo vyčítať. Hovorili ste o 25 %, no ale teraz v tejto dobe sú percentá od 30 do 42 %, tak rád sa pozriem potom na tú zmluvu, ale možnože máte pravdu. Ja by som vám chcel ešte vyčítať nejaké veci a hanba, čo sa mi nepáči na polícii. Nepáči sa mi, ako prebehlo zatýkanie šéfa SIS. To bolo podľa mňa zlyhanie a vedel ste o tom dopredu, tak ste to mohol skoordinovať. Je to medzinárodná hanba. Nepáči sa mi, že vo väzbe sa mesiace nerobia žiadne úkony, mesiace a ľudia sú v kolúznej väzbe. To je ďalšia hanba. Chýbala mi tam nejaká vízia do budúcnosti. To, čo by ste skrátenými slovami, povedal vlastnými slovami v skrátenej verzii. Toto, toto chcem, aby sa Policajný zbor dostal na túto úroveň. Mne sa páči, že z fondu obnovy ste vybojoval peniaze, to vás zasa pochválim. A teraz sa mi nepáči jedna vec. NAKA by mala byť špeciálna jednotka a nie poštári. Mne doma zazvoní NAKA pred domom, traja prídu a donesú mi predvolanie, že vec, ktorá neznesie odklad v pondelok na štvrtok a keď prídem na oddelenie, že čo sa deje, tak mi povedia, že niekde chce zabiť Igora Matoviča a ja sa pýtam, že sa niekto vyhrážal. Idete predvolať 3 milióny ľudí na Slovensku? Lebo keď sú to len plané vyhrážky a ide takto využívať zdroje zbytočne. Ja sa pýtam, je ten človek vo väzbe? Nie je. Tak mňa sa pýtajú, či som mu chcel predať zbraň... (Prerušenie vystúpenia časomerom. Ruch v sále.)
Blaha, Ľuboš, poslanec NR SR (2020-11-03):
Ďakujem pekne. Budem reagovať na tie vecné poznámky, na to primitívne osočovanie od pána Pročka alebo pána Polláka naozaj nemá zmysel reagovať. Pán poslanec Kazda, že bola komunistická myšlienka založená na znárodňovaní, áno, ale znárodňovanie prišlo s Benešom. (Potlesk.) To boli dekréty Beneša, ktoré znárodnili priemysel na Slovensku. Čiže bol Beneš komunista? Alebo to bolo skôr tak, že po druhej svetovej vojne tejto myšlienke verili aj mnohí pravicovejší politici. (Potlesk.) Druhá vec, keď sa bavíme o životnej úrovni za socializmu a tej po páde socializmu, tak vám odcitujem Hospodárske noviny, to nie je celkom konšpiračný plátok, uznajme. Tak oni píšu, že: „Za socializmu sa ľudia tešili relatívne vysokej životnej úrovni.“ Citujem článok z Hospodárskych novín: „Potom po páde železnej opony prišiel prepad životnej úrovne.“ Hospodárske novinu píšu a citujem: „Tento pád životnej úrovne sme dobiehali dlhé roky. Prvýkrát sme ho dobehli v roku 2007. Práve vtedy sme zarobili o 3 % viac než v revolučnom roku ´89 a dnes máme priemerné mzdy vyššie zhruba o 18 %.“ To je ten rozdiel medzi tým kapitalistickým rajom a tým komunistickým peklom. No tak to asi nie je celkom tak, že kolegovia? (Potlesk.) Súdruh Zajačik má problémy s tráviacou sústavou, to je naozaj veľký intelektuálny výkon, ktorý ste predviedli. Rovno by ste si zaslúžili profesúru. Pán poslanec Tóth, že komunizmus narátal, že obete 110 mil. Ja som narátal obetí kapitalizmu 200 mil. ľudí. (Potlesk.) Dvesto miliónov. Prečítajte si dielo Čierna kniha komunizmu a zistíte, že kapitalizmus je definitívne najhorší. Horší než komunizmus, horší než fašizmus v akomkoľvek ponímaní. Dvesto miliónov obetí. A viete, keď pán Gyimesi, sa pýta, aký názor by mal na bývalý režim Slánský, Žingor. Však vy zakazujete mať pamätníky Žingora. Vy zakazujete mať pamätníky Slánskeho. Áno, oni boli obete stalinizmus. Ale vy im nechcete vzdať hold, nie ja. Vy. (Potlesk.)
Vaľová, Jana, poslankyňa NR SR (2015-02-12):
Ďakujem veľmi pekne. Ja iba krátko zareagujem. Myslím si, že všetci, ako tu sedíme, a možno to aj médiami zaznelo, ste sa rozhodli, že ten komplex Rázsoch treba dostavať. Je pritom dôležité iba, akou formou to bude. Pred chvíľou ste, pán Kadúc, povedali, že je to nehodnoverná štúdia. Ja si myslím, že je to seriózne, že už vôbec tá štúdia je v parlamente, pretože za ňou, pokiaľ mám ja teda vedomosť ako primátorka, nasleduje projekt. A projekt je podrobnejší, projekt je ten, podľa ktorého sa presnejšie vlastne tento PPP projekt bude realizovať. Takže ja si myslím, že nie je namieste, aby sme si tu teraz nadávali, že strana SMER tu ide niečo zlé urobiť, niečo tunelovať, ale je namieste, jednoducho aby sme si povedali, v tej štúdii čo je podstatné, možno odborne čo je dobré, čo nie je dobré. A potom možno podľa tohto projektu, ktorý príde, sa budeme riadiť. A podľa tohto projektu si potom môžeme povedať, či naozaj k niečomu takému dôjde alebo nedôjde. Čiže ešte sme len na začiatku. Seriózne sme prišli tu so štúdiou a vy už ste to všetko zatratili, aj keď vo všetkých médiách stále rozprávate, že ten komplex treba dostavať, treba modernú nemocnicu. Áno, treba ju, ale treba sa nám dohodnúť a treba mať aj konsenzus, ako k tomu dospejeme, lebo vy ste boli tiež pri vláde, ale nikdy ste k tomu nedospeli, ale chceli ste to riešiť. Takže poďme si povedať spoločne to riešenie, ale nie okamžité zatracovanie. Ďakujem pekne.
Laššáková, Jana, podpredsedníčka NR SR (2013-10-30):
S reakciou pán poslanec Poliačik. Nech sa páči.
Vitteková, Anna, poslankyňa NR SR (2015-12-09):
Ďalej hlasujeme o bode 8 spoločnej správy. Gestorský výbor odporúča schváliť.
Laurenčík, Milan, podpredseda NR SR (2022-02-03):
Pán premiér má ďalších päť minút.
Sulík, Richard, predseda NR SR (2011-03-25):
Pani poslankyňa Jurinová, tiež nositeľka trička, nech sa páči.
Vetrák, Milan, poslanec NR SR (2020-11-12):
Ďakujem za slovo. Zvolávam schôdzu ústavnoprávneho výboru v zasadačke tohto výboru ihneď teraz po prerušení schôdze.
Janas, Karol, poslanec NR SR (2023-11-23):
70. Ďakujem za slovo. Ďakujem za slovo. Pán minister, myslím si, že všetci, čo tu sedíme, vieme, že dôvod pre tvoje odvolávanie je iný, a to je to, že si siahol na čurillovcov. Ostatné je baláska a nezmysly. Ak ti niekto chce vyčítať, že si zasiahol proti migrácii, ja som z Považskej Bystrice 200, 250 km od hranice, mali sme tam tlupy migrantov, ktorí sa tam túlali po meste. Stačilo jedno tvoje vystúpenie, jedna akcia na hraniciach a zmizli. Nie sú, ani jedného tam nenájdete. Ale ja sa vrátim skôr k tomu podstatnému. Čím sú tí čurillovci takí dôležití, že sú tí, čo ich ochraňujú, schopní mediálnych manipulácií. Že právnici, advokáti popierajú základné právne poučky a vysvetľujú zákonom, že na právnickej fakulte si musia trhať vlasy, že im dali diplomy. Len pripomeniem možno niektoré veci, čo všetko boli schopní prehliadnuť. Zničil sa tým oblúk, ktorý mal vyšetrovať. Čoho sa bránia, prečo nechcú dovoliť, aby ich niekto vyšetroval. Pamätáte si zásah pištoľníkov na bratislavskom súde, kde mali byť dôkazy? Opäť nič, tichučko. Ovládli inšpekciu a jediné, čo ich zaujímalo, je získať zasa dôkazy, ktoré by mohli napomôcť vyšetrovaniu. Teraz ten pokus s tým, že im, že im dajú štatút oznamovateľov. Ja si myslím presne to isté, čo podľa mňa väčšina ľudí tu, policajti majú vyšetrovať a nie oznamovať trestnú činnosť. Ale hádam najkrajšia, naj také najvýraznejšie, čoho všetkého sú schopní, je to, že dokázali odpáliť vlastného ministra Šimka, ktorý chcel, aby tam trošku vládli nejaké, nejaký poriadok. A pokus o odvolanie tvoje ako ministra je už posledný zúfalý pokus, ktorý sa určite nepodarí. Myslím, že ti všetci držíme palce a robíš to dobre.
Danko, Andrej, podpredseda NR SR (2024-02-06):
Vážené panie poslankyne, vážení poslanci, pokračujeme v popoludňajšom rokovaní štvrtého dňa 9. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, tlač 106. Prosím ministra spravodlivosti v zastúpení pána ministra vnútra, aby zaujal miesto pre navrhovateľov, spoločného spravodajcu z ústavnoprávneho výboru, aby zaujal miesto určené spravodajcom. Dnes dopoludnia neukončil svoje vystúpenie v rozprave poslanec Hargaš, ktorému odovzdávam slovo. Nech sa páči, pán poslanec. Pripraví sa pani poslankyňa Gažovičová. Števulová? Aha, to sú faktické, dobre. (Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
Grendel, Gábor, podpredseda NR SR (2022-11-15):
Ako posledný s faktickou poznámkou pán poslanec Matúš Štutaj Eštok.
Číž, Miroslav, podpredseda NR SR (2014-12-12):
Ďakujem pekne. S faktickými poznámkami páni poslanci Bublavý, Kéry, Susko, Blanár, Jarjabek, Petrák, Nachtmannová, Daniš, Blaha, Brocka, Hlina, Košútová, Muňko, Radošovský, Hufková. Uzatváram možnosť prihlásiť sa s faktickou poznámkou. A slovo má pán poslanec Bublavý.
M. Hort, podpredseda NR SR: (2009-09-09):
Teraz by malo pokračovať prvé čítanie návrhu poslanca Národnej rady Slovenskej republiky Ivana Mikloša na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov. Pán poslanec ma požiadal o možnosť prerokovania tohto návrhu zákona v náhradnom termíne, ak sa nedohodneme inak, myslím tým v grémiu predsedu Národnej rady a poslaneckom grémiu, tak bude tento zákon prerokovaný na záver schôdze. Budeme pokračovať teraz ďalším bodom programu, ktorým je prvé čítanie o návrhu poslanca Národnej rady Slovenskej republiky Petra Miššíka na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je pod tlačou 1188 a návrh na jeho pridelenie na prerokovanie výborom je v rozhodnutí č. 1195. Dávam teraz slovo poslancovi Petrovi Miššíkovi ako navrhovateľovi, aby tento návrh ústavného zákona uviedol. Nech sa páči.
Dubovický, Richard, poslanec NR SR (2024-06-27):
Ďakujem za slovo, pán predsedajúci. Michal, tak ako si povedal s Beátou od začiatku, tento zákon je silno sociálny zákon, takže ja osobne si myslím, resp. nevidím dôvod, že prečo takýto zákon by toto plénum nemuselo prijať. Ale opäť ako si spomenul niekoľkokrát, škoda, že takéto zákony sa neriešili skôr, lebo aj dnes, keď som si pozrel nejakú prognózu vývoja inflácie na budúci rok, tak tá inflácia opäť pôjde hore, lebo skončia dotácie za energiu, to znamená, že tie ceny pre tie domácnosti opäť budú vyššie. My sme stratili ďalšie mesiace, aby tá energetická chudoba nepadala ešte viac na tieto domácnosti za posledný rok a pol. A tak to vyzerá, že ak nič neurobíme, opäť na to všetko, na tie zvýšené ceny, budú to platiť tie domácnosti. A mňa mrzí, že s takýmto zákonom prichádza práve opozícia, ale neprišlo to z kruhov koalície, aby tá pomoc bola ozaj tá systémová, aby pomohla tým ľuďom, konkrétnym ľuďom, či ako si spomenul, že sú to rôzne skupiny alebo osamelí rodičia alebo dôchodcovia, toto sú naša priorita, toto je priorita sociálnej vlády, ale, žiaľ, ja to tu nevidím. Ďakujem.
Š. Zelník, poslanec: (2006-09-06):
A chcem povedať, samozrejme, že je pravdou, že pokiaľ je to akciová spoločnosť, že to financovanie je zrejme asi prehľadnejšie, ale nie je to všespasiteľné alebo všeliek. A môžem to povedať z vlastnej skúsenosti. Počas minulého 4-ročného obdobia som robil predsedu zdravotnej komisie pri vyššom územnom celku Žilinského samosprávneho kraja, kde nemocnice fungujú ako príspevkové zdravotnícke zariadenia. A môžeme povedať, že možno ako jediné z krajov zdravotnícke zariadenie tohto typu už nevykazuje dlh. Čiže nie je to len celkom o tom, či je to akciová spoločnosť alebo či to je príspevková organizácia, záleží, samozrejme, na tom, aký manažment tam je. Pri tých počtoch zrejme asi neviem teraz, z čoho ste vy vychádzali ohľadom dlhov, ale ja mám veľmi presnú informáciu o stave dlhu v zdravotníckych zariadeniach. V pôsobnosti ministerstva zdravotníctva sa sleduje dlh vzniknutý od 1. 1. 2005. Zdravotnícke zariadenia, ktoré sú v pôsobnosti Ministerstva zdravotníctva Slovenskej republiky, mali k 30. 6. 2006 dlh vo výške 2,8 mld. Sk. A k tomu ešte treba narátať dlh, ktorý sa vytvoril v nemocniciach v pôsobnosti vyššieho územného celku. A to je 2,3 mld. korún. Čiže viac ako 5 mld. korún je dlh vytvorený od 1. 1. 2005 k... (Prerušenie vystúpenia časomierou.)
M. Dzurinda, poslanec: (2010-05-26):
Ak dovolíte, pomýlili ste sa, keď ste hovorili, že my hovoríme, že maďarský zákon neplatí. My nehovoríme o neplatnosti zákona, pani podpredsedníčka, my hovoríme o neuznaní účinkov. Vy ste hovorili o dôsledkoch alebo účinkoch a pekne ste povedali, že ony platia všade vo svete, nielen na Slovensku, ale aj v Austrálii a inde. Máte svätú pravdu. Len viete, o čom je tento zákon, ktorý som navrhol? No, že na Slovensku platiť tieto účinky nebudú. Pekne s tým pásom ste to ilustrovali. Pani podpredsedníčka, keď niekto začne šibrinkovať s maďarským pasom na základe dnešného zákona, ktorý schválila Budapešť, povieme, že neplatí. Jednoducho na Slovensku neplatí! (Reakcie z pléna.) A viete, o čom je tento zákon? (Ruch v sále.) Viete, o čom je tento zákon? (Ruch v sále.) No veď sa vypočujme do konca. Veď sa vypočujme do konca... (Prerušenie vystúpenia predsedajúcim.)
Sulík, Richard, predseda NR SR (2011-06-01):
(Hlasovanie.) Prítomných 144 poslancov, hlasoval 1 za, 136 proti, 7 sa zdržali. Tento návrh sme neschválili.
D. Lipšic, poslanec: (2006-09-06):
Druhá poznámka k tomu, čo povedala pani poslankyňa Sabolová. Keď sme rokovali pred mesiacom o vládnom programe a boli tu spomínané množstvá novelizácií právnych predpisov, to bolo veselosti na strane poslancov vládnej koalície, ktorí boli v takom povznesenom veselom stave mysle. Toto je prvý návrh zákona, o ktorom rokujeme v druhom čítaní, a je tu pričlenený návrh novely zákona o meste Košice. V ďalšom návrhu, o ktorom budeme rokovať, je pričlenený ďalší návrh novely zákona, ktorý nijako s tým nesúvisí. Toto je kvalita legislatívy? Takto „kvalitne“ navrhnuté právne predpisy a doplnky v tomto parlamente ešte nikdy neboli. A upozorňujem kolegov, že rokujeme o prvom návrhu zákona v druhom čítaní. Takže naozaj gratulujem k excelentnému začiatku.